Kässäboxi -käsityön iloa opistossa: 2015
mekko+pitkä helma= maksimekko
Olin jo kauan suunnitellut mielessäni maksimekkoa, miettinyt millainen se tulisi olemaan ja millaisen haluaisikin.. Sain sitten idean "tee se itse" -periaatteella.
Kaavat muokkasin yhdestä toisesta mekon kaavasta ja tein helmaa vaan pitemmäksi. Tein lakanakankaasta ns. harjoittelumekon, josta otettiin mittoja oikeaan työhön.
Mekon vuori on valkoista vahvaa neulosta, yläosa koostuu valkeasta pitsistä ja alaosa on harmaata sifonkia.
En halunnut tehdä käsitöissä pelkästään "tavallisia" töitä vaan halusin oppia jotain uutta. Niinpä päätin kokeilla ryijyn tekemistä.
Aluksi minun piti luoda loimi ja laittaa se kangaspuihin. Se oli tarkkaa puuhaa ja piti katsoa moneen kertaan, että kaikki langat varmasti menivät juuri oikeasta paikasta.
Itse ryijyn tekeminen oli helppoa ja mukavaa, ja työ valmistui nopeampaa kuin olin odottanut. Eikä haitannut mitään, vaikka suunnitelmat muuttuivatkin kesken kaiken, lopputulos oli onnistunut.
Oli tosi vaikeaa arvioida, kuinka paljon lankaa ryijyn tekemiseen kuluu, joten sitä jäi paljon yli. Neuloin ylijääneistä langoista lapaset.
Kankaanpainantaa erityislinjalaisten kanssa
Aloitimme erityislinjalaisten kanssa syksyn tekstiilityön opinnot kankaanpainannalla. Suunnittelimme ensin erilaisia vaatteeseen sopivia kuvioita ja valitsimme sitten niistä yhden jatkokäsittelyyn. Valmistimme jokaiselle oman painoseulan, jolla sitten painoimme kuvan valmiiseen t-paitaan.
Ilmeet kertovat, että lopputulos oli onnistunut!
Selailin Suurikäsityö 9/2013 -lehteä ja löysin sieltä ohjeet puseroon. Työ ei muuten tuntunut vaikealta, mutta laskokset ja kaksoisneulalla ompelu olivat minulle uusia juttuja. Kankaaksi valitsin tummansinisen trikookankaan puuvillan sijaan. Tarkoitus olisi ollut lisätä puseroon kultaiset paljettikoristeet, mutta kun sellaisia ei löytynyt, niin en sitten laittanut koristeiksi mitään. J. K
Lähettänyt Saara klo 22.31 Ei kommentteja:
Tunnisteet: Trikoopusero
Halusin kokeilla painantaa. Joten päätin tehdä kangaskassin, jossa on painettuna kädenkuvioita
sekä teksti. Työ oli helppo ja nopea. En ole ennen painanut, joten se oli uutta minulle.
Lähettänyt Saara klo 4.21 Ei kommentteja:
Päätin tehdä käsityötunnilla lasten mekon. Löysin ohjeen 3/2014 ottobre-lehdestä. Työtä oli aika helppo tehdä ja opin laittamaan kuminauhakiristyksen ja nepparit.
Lähettänyt Saara klo 0.45 Ei kommentteja:
Paino- ja ompelutöitä
Kässän tunnilla on tehty monenlaista. Tässä esimerkiksi kaksi collegepaitaa, hame, kaksi lasten trikoopuseroa, matto, painotyönä tehty sammutuspeitteensuoja sekä lakkapainotyönä tehty taulu josta kerron pian lisää.
Sain tähän idean kun eräs toinen oppilas teki itsestään ja kaverista mustavalkoisen painotyön. Otin syksyllä tuon kuvan ja ajattelin että teen siitä samanlaisen taulun.
Taulu on A3 kokoinen ja tehty lakanakankaalle. Olisin halunnut isomman mutta ei voinut tulostaa niin isona joten se olisi pitänyt jakaa kahdelle paperille ja en tiedä olisiko se onnistunut.
Ensin etsin kuvan ja tulostin sen tavalliselle tulostuspaperille. Jos kuvassa on tekstiä se pitää tulostaa peilikuvana! Muuten se menee väärinpäin paperille. Mulla sillä ei ollut merkitystä joten tulostin sen normaalisti.
Seuraavaksi merkitsin paperin koon kankaalle jonka olin leikannut sopivankokoiseksi. Se oli reilu viisi senttiä isompi joka reunalta kuin kuva. Levitin sisälakkaa reilun kerroksen sekä kuvan että kankaan päälle ja painoin kuvan kankaaseen kuvapuoli alaspäin.
Sen jälkeen laitoin silitysraudan lämpeämään ja silitin kuvaa alhaisella lämmöllä. Laitoin kaksi tulostuspaperia päällekkäin jotta kuva ei palais. Sitten odottelin jonkun aikaa jotta lakka kuivuu. Kun lakka oli kuivunut täysin joka paikasta, harjasin paperin pois altaassa haalealla vedellä.
Annoin kankaan kuivua ja pingotin sen sitten vaahtomuovin päälle ja niittasin sen kiinni. Taistelin vielä kulmat nätisti ja työ oli valmis!
Tässä vielä kuvin kerrottu työvaiheet lakkapainettuun tauluun. Tulosta kuva peilikuvana joko värillisenä tai mustavalkoisena. Suurenna kopiokoneella tarvittaessa.
Leikkaa kangas tauluun.
Levitä lakkaa reilusti mutta tasaisesti paperille.
Levitä samoin lakkaa kankaalle kuvion kohdalle.
Painele paperil kankaalle kuvapuoli kangasta vasten. Pyri saamaan paperi niin, ettei siihen jää ilmakuplia.
Lopuksi työ annetaan kuivua tai kuivatetaan silitysraudan avulla (laita paperia silitysraudan ja laudan suojaksi) ja paperi pestään pois kankaalta kastelemalla ja raaputtamalla.
Lähettänyt Saara klo 21.06 Ei kommentteja:
Tunnisteet: Lakkapainanta